钦定古今图书集成/理学汇编/学行典/第200卷 > 李正蒙
## 钦定古今图书集成/理学汇编/学行典/第200卷 > 李正蒙

按《处州府志》：“李正蒙，字汝明，缙云人。万历庚辰进士，
礼部仪制司主事。以学行谕教驸马，考满当选，以父
老乞终养。大宗伯沈公鲤留候数日，请命转本司员
外郎，毅然曰：‘吾何以美官易爱日之情哉’！遂飘然而
归，先意承志，十馀年如一日。布袍角巾，恂恂若书生，
杜门著书，手不释卷。有《白华楼集》。”